CELEX: 32005D0403
Language: sl
Date: 2005-05-25 00:00:00
Title: 2005/403/ES: Odločba Komisije z dne 25. maja 2005 o določitvi razredov zmogljivosti streh in strešnih kritin pri požarih z zunanje strani za nekatere gradbene proizvode, kakor je predvideno v Direktivi Sveta 89/106/EGS (notificirano pod dokumentarno številko K(2005) 1501)  (Besedilo velja za EGP).

28.5.2005   
            
            
               SL
            
            
               Uradni list Evropske unije
            
            
               L 135/37
            
         ODLOČBA KOMISIJE
   z dne 25. maja 2005
   o določitvi razredov zmogljivosti streh in strešnih kritin pri požarih z zunanje strani za nekatere gradbene proizvode, kakor je predvideno v Direktivi Sveta 89/106/EGS
   (notificirano pod dokumentarno številko K(2005) 1501)
   (Besedilo velja za EGP)
   (2005/403/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode (1), in zlasti člena 20(2) Direktive,
   ob upoštevanju naslednjega:
   
               (1)
            
            
               Direktiva 89/106/EGS predvideva, da se lahko, zaradi upoštevanja različnih ravni zaščite za gradbena dela na nacionalni, regionalni ali lokalni ravni, v razlagalnih dokumentih za vsako bistveno zahtevo določijo razredi zmogljivosti. Navedeni dokumenti so bili objavljeni v obliki „Sporočila Komisije glede razlagalnih dokumentov Direktive Sveta 89/106/EGS (2)“.
            
         
               (2)
            
            
               V zvezi z bistveno zahtevo „varnost v primeru požara“, razlagalni dokument št. 2 navaja številne med seboj povezane ukrepe, ki skupaj opredeljujejo protipožarne strategije, ki jih države članice lahko razvijajo na različne načine.
            
         
               (3)
            
            
               Razlagalni dokument št. 2 opredeljuje zahteve za gradbene proizvode za strehe, izpostavljene požaru z zunanje strani.
            
         
               (4)
            
            
               Kot usklajena rešitev je bil v Odločbi Komisije 2001/671/ES z dne 21. avgusta 2001 o izvajanju Direktive Sveta 89/106/EGS v zvezi z razvrstitvijo požarne odpornosti streh in strešnih kritin pri požarih z zunanje strani (3) sprejet sistem razredov.
            
         
               (5)
            
            
               V primeru jeklenih strešnih kritin, prevlečenih s plastisolom, bi bilo treba uporabiti razvrstitev, določeno v Odločbi 2001/671/ES.
            
         
               (6)
            
            
               Odpornost za požare z zunanje strani številnih gradbenih proizvodov in/ali materialov v okviru razvrstitve, opredeljene v Odločbi 2001/671/ES, je dobro uveljavljena in je dovolj poznana pri organih, ki so v državah članicah pristojni za protipožarno zaščito, tako da ti proizvodi in/ali materiali ne zahtevajo preskušanja glede te posebne lastnosti zmogljivosti.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za gradbeništvo –
            
         SPREJELA NASLEDNJO ODLOČBO:
   Člen 1
   Gradbeni proizvodi in/ali materiali, ki izpolnjujejo vse zahteve glede lastnosti zmogljivosti „odpornost pri požarih z zunanje strani“ brez potrebe po nadaljnjih preskusih, so določeni v Prilogi.
   Člen 2
   Posebni razredi, ki jih je treba uporabiti za različne gradbene proizvode in/ali materiale v okviru razvrstitve odpornosti pri požarih z zunanje strani, ki je bila sprejeta z Odločbo 2001/671/ES, so določeni v Prilogi k tej odločbi.
   Člen 3
   Ta odločba je naslovljena na države članice.
   
      V Bruslju, 25. maja 2005
      
         
            Za Komisijo
         
         Günter VERHEUGEN
         
            Podpredsednik
         
      
   
   
      (1)  UL L 40, 11.2.1989, str. 12. Direktiva, kakor je bila nazadnje spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).
   
      (2)  UL C 62, 28.2.1994, str. 1.
   
      (3)  UL L 235, 4.9.2001, str. 20.
   
      PRILOGA
      Tabela v tej prilogi določa gradbene proizvode in/ali materiale, ki izpolnjujejo vse zahteve v zvezi z lastnostjo zmogljivosti „odpornost pri požarih z zunanje strani“ brez potrebe po preskusih.
      Tabela
      Razredi odpornosti pri požarih z zunanje strani za jeklene strešne kritine, prevlečene s plastisolom
      
                  Proizvod
               
               
                  Razred (1)
                  
               
            
                  
                     Jeklene strešne kritine, prevlečene s plastisolom kot so določene spodaj in kot del enoplastnega ali večplastnega sistema kritin, kot je opisano spodaj
               
               
                  BSTREHA (t1)
                  BSTREHA (t2)
                  BSTREHA (t3)
               
            
                  
                     Strešne kritine v skladu z EN 14782 in EN 14783, vključno s profilirano jekleno pločevino, ravno jekleno pločevino ali ploščami iz pocinkanega jekla, zaščitenega po postopku „coil coating“, ali iz jekla, prevlečenega z zlitino cinka in aluminija, z debelino kovine ≥ 0,40 mm, z organsko prevleko na zunanji strani (izpostavljena stran) in z neobvezno organsko prevleko na drugi (notranji) strani. Zunanja prevleka je iz premaza plastisol, ki se nanaša v tekoči obliki, z nominalno debelino suhega nanosa največ 0,200 mm, s PCS, ki ni večji od 8,0 MJ/m2 in s suho maso največ 330 g/m2. Organska prevleka notranje strani (če obstaja) ima PCS, ki ni večji od 4,0 MJ/m2 in suho maso največ 200 g/m2.
                  
                     Enoplastni sistem kritin, ki je sestavljen iz ene plasti kritine brez izolacije na nosilni konstrukciji (z neprekinjeno ali prekinjeno oporo) z razredom požarne odpornosti A2-s1, d0 ali višjim.
                  
                     Večplastni sistem kritin, pri katerem jeklene strešne kritine, prevlečene s plastisolom, tvorijo zunanjo plast večplastnega sestava, kjer spada nosilna konstrukcija v razred požarne odpornosti A2-s1, d0 ali višji in kjer je neposredno pod jekleno pločevino, prevlečeno s plastisolom, izolacijska plast z razredom požarne odpornosti A2-s1, d0 ali višjim. Ta izolacija mora biti iz mineralne volne brez kritnega sloja, ki je v skladu z EN 13162, in sicer iz prešitih steklenih vlaken z najmanjšo gostoto 10 kg/m3 (najvišja nominalna vsebnost smole 5 masnih %) in z debelino ≥ 80 mm, ali iz kamene volne z najmanjšo gostoto 25 kg/m3 (najvišja nominalna vsebnost smole 3,5 masnega %) in z debelino ≥ 80 mm.
                  
                     Spoji. Kadar vrhnja plast vključuje spoje, morajo biti naslednji:
                  
                              —
                           
                           
                              Trapezna pločevina – na straneh mora biti vsaj eno rebro prekrito in prekrivanje na koncu mora znašati najmanj 100 mm.
                           
                        
                              —
                           
                           
                              Valovita pločevina – na straneh mora biti prekritega vsaj 1,5 rebra in prekrivanje na koncu mora znašati najmanj 100 mm.
                           
                        
                              —
                           
                           
                              Ravna pločevina/plošče – prekrivanja na straneh in na koncu morajo znašati najmanj 100 mm.
                           
                        
                              —
                           
                           
                              Sistemi z dvojnim kleparskim spojem – prekrivni spoji na straneh morajo vključevati navpično stoječ prekrit ali pokrit dvojni kleparski spoj, zadosten, da zagotovi trajen tesen stik med pločevinami in vodotesen spoj, morebitni prekrivni spoji na koncu pa morajo znašati najmanj 100 mm.
                           
                        
                     Tesnilne mase morajo biti iz butilnega tesnilnega kita ali podobnega materiala z nominalno gostoto 1 500–1 700 kg/m3, ki se nanese v neprekinjenem toku znotraj prekritega območja spoja v količini približno 45 g/m dolžine.
                  
                     Pritrjevanje. Strešna kritina je pritrjena na nosilno konstrukcijo s pomočjo kovinskih mehanskih pritrjevalcev, ki zagotavljajo strukturno stabilnost strešne konstrukcije, z dodatnimi kovinskimi mehanskimi pritrjevalci, ki naj bi zagotovili trajen tesen stik med pločevinami in vodotesne spoje.
               
            
         (1)  Razredi odpornosti pri požarih z zunanje strani, kakor so opredeljeni v tabeli Priloge k Odločbi 2001/671/ES.